কিছু গবেষণায় উঠে এসেছে যে পাকস্থলীর এসিড কমানোর ঔষধ (যেমন: পিপিআই ও এইচ২ ব্লকার গ্রুপের ঔষধ) পাকস্থলীর ক্যান্সার হওয়ার সম্ভাবনা সামান্য বাড়িয়ে দিতে পারে। আরও দেখা গেছে যে তিন বছরের অধিক সময় ধরে ওমিপ্রাজল সেবনকারীদের মধ্যে এমনটি হওয়ার সম্ভাবনা বেড়ে যেতে পারে। তবে পাকস্থলীর ক্যান্সারের পেছনে প্রকৃতপক্ষেই এই ঔষধগুলো দায়ী না কি অন্য কোনো কারণ আছে—এই সম্পর্কে সুনিশ্চিত হতে আরও বেশি মানুষের ওপর গবেষণা করার প্রয়োজন।